Мы махуэхэм
ФокIадэм и 8, махуэку
ЩIэныгъэ зэгъэгъуэтыным и дунейпсо ма-хуэщ. ООН-м щIэныгъэншагъэр гъэкIуэдыным теухуауэ къищта унафэм ипкъ иткIэ ягъэувауэ 1966 гъэ лъандэрэ ягъэлъапIэ.
Журналистхэм я зэкъуэтыныгъэм и дунейпсо махуэщ. Фашизмэм и бий ерухэм ящыщ чех журналист Фучик Юлиус Берлин и тутнакъэщ Плётцензее 1943 гъэм фокIадэм и 8-м гуузу щаукIауэ щытащ.
Урысейм и Дзэ щIыхьым и махуэщ — Кутузов Михаил зи унафэщI урысеидзэм Бородино и деж щригъэкIуэкIа зауэшхуэм и махуэщ
Финансистым и махуэщ
Танкистым и махуэщ. 1946 гъэм Москва и Ут Плъыжьым щекIуэкIащ танк дивизэм, Кантемировхэ я цIэр зезыхьэм, и парад. Абы лъандэрэ хабзэу увауэ, фокIадэм и 8-м а дзэ лIэужьыгъуэм и махуэр ягъэлъапIэ.
1636 гъэм Гарвард университетыр — США-м и еджапIэ нэхъыжь дыдэхэм икIи нэхъ лъэрызехьэхэм ящыщ зыр — къызэрагъэпэщащ.
1941 гъэм Ленинград къалэр фашистыдзэхэм къаухъуреихьащ. А къапхъэныр щызэпатхъыфар 1944 гъэм щIышылэм и 27-рщ. А зэманым къриубыдэу къалэдэс мин 600-м щIигъу мэжэщIалIагъэм ихьащ, нэмыцэ кхъухьлъатэхэм кърадзых лагъымхэр къатехуэурэ хэкIуэдащ.
Пушкин Александр и щхьэгъусэу щыта Гончаровэ Наталье къызэралъхъурэ илъэс 204-рэ ирокъу.
Дагъыстэным и цIыхубэ усакIуэ, Социалист Лэжьыгъэм и ЛIыхъужь, Лениным и цIэр зезыхьэ, СССР-м и Къэрал саугъэтхэм я лауреат Гамзатов Расул къызэралъхурэ илъэс 93-рэ ирокъу.
КъБР-м щIыхь зиIэ и ухуакIуэ, КъБР-м и Парламентым и депутату щыта Къандэхъу Мухьэмэд и ныбжьыр илъэс 58-рэ ирокъу.
КъБР-м мэкъумэш хозяйствэмкIэ щIыхь зиIэ и лэжьакIуэ КIэдыкIуей Аслъэн и ныбжьыр илъэс 54-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 25 — 27-рэ, жэщым градус 15 — 18 щыхъунущ.
ФокIадэм и 9, мэрем
Дахагъэм и дунейпсо махуэщ
Дизайнер-графикым и махуэщ
Таджикистан Республикэм и щхьэхуитыныгъэм и махуэщ. 1991 гъэм фокIадэм и 9-м къащтащ Таджикистаныр СССР-м къызэрыхэкIым теухуа унафэ.
Корее ЦIыхубэ-Демократие Республикэм и лъэпкъ гуфIэгъуэшхуэщ — КНДР-р къыщызэрагъэпэща махуэщ (1948 гъэм)
1776 гъэм Америкэм и колоние зэгуэтхэр Америкэм и Штат Зэгуэтхэу зэрахъуэкIащ.
1984 гъэм Москва щыщIидзащ шахматистхэу Карпов Анатолийрэ Каспаров Гаррирэ дунейпсо чемпион хъунур хэтми щызэ-хагъэкI зэпеуэр. Ар ма-зитхукIэ екIуэкIащ икIи куэдыщэрэ зэрызэрытемыгъакIуэм къыхэкIыу, зэпагъэун хуей хъуауэ щытащ.
1970 гъэм Волжскэ автозаводым «ВАЗ-2101» (Жигули) автомашинэ лIэужьыгъуэр къыщIигъэкIыу щIидзащ.
1999 гъэм Москва Гурьяновым и цIэр зезыхьэ уэрамым щалэжьа терактым и зэранкIэ псэупIэ унэхэм ящыщ къэуащ. Абы цIыхуи 106-рэ хэкIуэдащ.
Урыс тхакIуэшхуэ, дунейпсо литературэм и классик Толстой Лев къызэралъхурэ илъэси 188-рэ ирокъу.
Шапсыгъ джэгуакIуэ Щхьэлахъуэ Алий къызэралъхурэ илъэси 134-рэ ирокъу.
Совет усакIуэ, зэдзэкIакIуэ, сабийхэм яхуэтхэу щыта Заходер Борис къызэралъхурэ илъэс 98-рэ ирокъу.
Совет уэрэджыIакIуэ, композитор, СССР-м и цIыхубэ артист Гуляев Юрий къызэралъхурэ илъэс 86-рэ ирокъу.
Театрымрэ киномрэ я актрисэ, УФ-м и цIыхубэ артисткэ Румянцевэ Надеждэ къызэралъхурэ илъэс 86-рэ ирокъу.
Шапсыгъ сурэтыщI, Адыгэ Республикэм щIыхь зиIэ и художник Хьэпышт Хьисэ и ныбжьыр илъэс 74-рэ ирокъу.
КъБР-м щIыхь зиIэ и дохутыр Мысрокъуэ Мухьэмэд и ныбжьыр илъэс 70 ирокъу.
Адыгей сурэтыщI Гъуэгунокъуэ Мурат и ныбжьыр илъэс 47-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 24 — 28-рэ, жэщым градус 16 — 19 щыхъунущ.
Зыгъэхьэзырар
ЖЬЭКIЭМЫХЪУ Маринэщ.
